**РАЗДЕЛ IV. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**В ОБЩЕСТВЕНА ПОРЪЧКА ПО ЧЛ. 18, АЛ. 1, Т. 12 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:**

**„ИЗРАБОТВАНЕ НА ИНВЕСТИЦИОНЕН ПРОЕКТ ЗА ОБЕКТ: „РЕКОНСТРУКЦИЯ НА ЧАСТ ОТ УЛИЧНАТА МРЕЖА НА ГРАД РАКОВСКИ, ОБЩИНА РАКОВСКИ, ОБЛАСТ ПЛОВДИВ“**

**ГРАД РАКОВСКИ, 2019 Г.**

**(Настоящaта методика за комплексна оценка и начина за определяне на оценката по всеки показател на офертите са разработени на основание чл. 70, ал. 7 от ЗОП и са част от Документацията за обществената поръчка съгласно чл. 31, ал. 1, т. 3 от ЗОП)**

**Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническата спецификация. Комисията предлага за отстраняване от обществената поръчка участник, който е представил оферта, която не отговаря на предварително обявените условия на Възложителя.**

**Оценяването и класирането на офертите се извършва по критерия за възлагане „оптимално съотношение качество/цена”**,по смисъла на чл. 70, ал. 2, т. 3 от ЗОП.

Класирането на допуснатите до оценка оферти се извършва на база получената от всяка оферта **„Комплексна оценка“ (КО).** Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена, както следва:

|  |  |
| --- | --- |
| **Показател – П** | **Максимално възможен брой точки** |
| П1 - Професионална компетентност на персонала, отговорен за изпълнението на проектирането | **60** |
| П2 - Предлагана цена | **40** |

Комплексна оценка **(КО) = П1+П2**

На първо място се класира участникът, събрал най-много точки. Максималният брой точки, който може да получи участник е **100 т.**

Оценките по отделните показатели се представят в числово изражение с точност до втория знак след десетичната запетая.

Съгласно чл. 58, ал. 1 от ППЗОП, Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по другите показатели, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с посочения по-горе ред.

Допуснатите до оценка технически предложения на участниците се оценяват по скалата посочена по-долу при спазване на критериите за присъждане на определен брой точки.

**Указанията за определяне на оценката по всеки показател**

**1. Показател П1 „Професионална компетентност на персонала, отговорен за изпълнението на проектирането“ – максимален брой точки 60 т.**

**Начин за определяне на оценката по показател П1 „Професионална компетентност на персонала, отговорен за изпълнението на проектирането“:**

**Точките по показател П1 ще бъдат присъждани от помощния орган на възложителя - оценителната комисия по експертна мотивирана оценка.**

**Оценка по Показател П1 „Професионална компетентност на персонала, отговорен за изпълнението на проектирането“ - 60 точки.**

**Показател: П1 „Професионална компетентност на персонала, отговорен за изпълнението на проектирането“** се изчислява като сбор от точките по следната формула:

**П1=П1.1**(ОКЕ1+ОКЕ2)**+П1.2**(ПКЕ1+ПКЕ2)**,** където:

* **П1.1 е подпоказател за наличието на професионален опит в години, на предложените от участника ключови експерти – максимален брой точки 30 т.**
* **ОКЕ1** са точките, присъдени на предложения от участника **Ключов експерт № 1: Проектант по част „Пътна“** за придобит опит, като проектант по част „Пътна“;
* **ОКЕ2** са точките, присъдени на предложения от участника **Ключов експерт № 2: Проектант по част „Геодезия“** за придобит опит, като проектант по част „Геодезия“.

**Точките по ОКЕ1 се присъждат по следния начин:**

|  |
| --- |
| **За придобит опит, като проектант по част „Пътна“:**   * над 1 до 2 години включително – 3 точки; * над 2 до 3 години включително - 6 точки; * над 3 до 4 години включително - 9 точки; * над 4 до 5 години включително – 12 точки; * над 5 години – 15 точки. |

**Точките по ОКЕ2 се присъждат по следния начин:**

|  |
| --- |
| **За придобит опит, като проектант по част „Геодезия“:**   * над 1 до 2 години включително – 3 точки; * над 2 до 3 години включително - 6 точки; * над 3 до 4 години включително - 9 точки; * над 4 до 5 години включително – 12 точки; * над 5 години – 15 точки. |

**!!! П1.1** се получава, като сбор от точките, присъдени за наличието на опит в години на предложените от участника **ключови експерти.**

* **П1.2 е подпоказател за участие на предложените от участника ключови експерти в брой обекти/проекти със сходен или идентичен предмет като изпълняващи длъжността, за която са предложени – максимален брой точки 30 т.**
* **ПКЕ1** са точките, присъдени на предложения от участника **Ключов експерт № 1: Проектант по част „Пътна“** за брой обекти/проекти, сходни с предмета на поръчката, в проектирането на които е участвал, като проектант по част „Пътна“;
* **ПКЕ2** са точките, присъдени на предложения от участника **Ключов експерт № 2: Проектант по част „Геодезия“** за брой обекти/проекти, сходни с предмета на поръчката, в проектирането на които е участвал, като проектант по част „Геодезия“.

**Точките по ПКЕ1 се присъждат по следния начин:**

|  |
| --- |
| **За брой обекти/проекти, сходни с предмета на поръчката, в проектирането на които е участвал като проектант по част „Пътна“:**   * за 2 бр. обекти/проекти (минимално изискуемо ниво) – 3 точки; * за 3 бр. обекти/проекти – 6 точки; * за 4 бр. обекти/проекти – 9 точки; * за 5 бр. обекти/проекти – 12 точки; * над 5 бр. обекти/проекти – 15 точки. |

**Точките по ПКЕ2 се присъждат по следния начин:**

|  |
| --- |
| **За брой обекти/проекти, сходни с предмета на поръчката, в проектирането на които е участвал като проектант по част „Геодезия“:**   * за 2 бр. обекти/проекти (минимално изискуемо ниво) – 3 точки; * за 3 бр. обекти/проекти – 6 точки; * за 4 бр. обекти/проекти – 9 точки; * за 5 бр. обекти/проекти – 12 точки; * над 5 бр. обекти/проекти – 15 точки. |

**!!! П1.2** се получава, като сбор от точките, присъдени за участие на предложените от участника **ключови експерти** в брой обекти/проекти със сходен или идентичен предмет, като проектант по съответната част.

*Под „сходен предмет“, следва да се разбира дефиницията към критериите за подбор относно „Технически и професионални способности“ от документацията за участие.*

**На основание чл. 39, ал. 3, т. 1, буква „ж“ от ППЗОП, като част от техническото си предложение, участниците са длъжни да представят съответни документи за доказване на обстоятелствата, посочени в техническото предложение, свързани с този показател.**

**Участникът е длъжен да представи документи, чрез които се доказва необходимия професионален опит на предложените ключови експерти.**

**Приложените документи ще бъдат използвани за прилагане на методиката.**

**2. Показател - „Предлагана цена“ – П2 – максимален брой точки 40 т.**

До оценка по този показател се допускат само оферти, които съответстват на условията за изпълнение на обществената поръчка.

**П2** - е показател, отразяващ тежестта на предлаганата цена на съответната оферта.

* За нуждите на настоящата методика максималната стойност на П2 е 40 точки;
* Максимален брой точки получава офертата с предложена най-ниска обща цена;
* Точките на останалите участници се определят в съотношение към най-ниската предложена цена по следната формула:

**П2 = (Amin/Ai) х 40, където:**

Amin – представлява предложената най-ниска обща цена за изпълнение на поръчката;

Ai – представлява цената, предложена от i - тия участник.

На първо място се класира този участник, чиято оферта е получила най-висока комплексна оценка. Останалите участници се класират в низходящ ред съгласно съответната им комплексна оценка.